Søndag aften gik der ild i en emhætte i en ejendom på Nørregade i Hirtshals. Ingen personer kom til skade.

Klokken 19.29 søndag aften modtog Nordjyllands Politi melding om en brand i en ejendom på Nørregade i Hirtshals. Det oplyser vagtchef Jesper Sørensen. - Der har formentlig opstået en brand i en emhætte. Ingen personer er kommet til skade, siger Jesper Sørensen. Vagtchefen ved ikke, om branden har ført til materiel skade, eller hvem der boede i ejendommen. Klokken 20.34 var branden bragt ned, og Nordjyllands Beredskab kørt igen.